કેન્દ્ર સરકારે સૌ પ્રથમ વાર ન્યુઝ પ્રિન્ટ કે જે પ્રિન્ટ મધ્યમ નો પ્રાણ છે તેના પર ૫ ટકા જીએસટી નાંખ્યા બાદ દેશમાં વિભિન્ન ભાષાના અને અલગ અલગ રાજ્યોના લઘુ અને મધ્યમ કક્ષાના અંદાજે ૯ હાજર ૫૦૦ અખબારો બંધ થવાની તૈયારીમાં છે અને તેનાથી અઢી લાખ પરિવારોને સીધી અસર થવાની છે. તે જોતા ન્યુઝ પ્રિન્ટ પર ૫ ટકા જીએસટી થી સરકારને ૭૫૫ કરોડ ની આવક સામે જો આ ૯૫૦૦ લઘુ અને મધ્યમ અખબારો બંધ પડી ગયા તો અઢી લાખ લોકોને અંદાજે ૧૮૦૦ કરોડની આવક ગુમાવવી પડે તેમ છે. તેથી ન્યુઝ પ્રિન્ટ પર ૫ ટકા જીએસટી દુર કરી ને સરકારે લઘુ અને મધ્યમ કક્ષાના અખબારોના અઢી લાખ લોકો ને બેકારીના ખપ્પરમાં જતા રોકવા જોઈએ. ૧૨ મહીને જીએસટી ની અંદાજે ૧૦ થી ૧૨ લાખ કરોડની આવકમાં જો ૭૫૫ કરોડ ની આવક જતી કરવામાં આવે તો તેમાં સરકારે કાઈ ગુમાવવા જેવું નથી એવી પણ એક લાગણી લઘુ અને મધ્યમ અખબારોમાં પ્રવર્તી રહી છે.